**OZNÁMENIE O PRÍPRAVNEJ TRHOVEJ KONZULTÁCIÍ**

V súlade s § 25 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZoVO“) oznamuje verejný obstarávateľ účastníkom trhu, že v termíne od 1.2.2022 sa uskutočnia prípravné trhové konzultácie (ďalej len „PTK“) za účelom stanovenia požiadaviek (transparentných) na predmet zákazky a predpokladanej hodnoty zákazky.

**Názov predmetu:** Predajné automaty

Verejný obstarávateľ v snahe o skvalitnenie poskytovaných služieb hľadá partnerov, potenciálnych dodávateľov/poskytovateľov pre zabezpečenie predaja kvetov, sviečok a súvisiaceho sortimentu prostredníctvom predajných automatov.

Verejný obstarávateľ nepozná možnosti trhu v uvedenej oblasti, potrebuje naformulovať požiadavky na predmet zákazky, stanoviť predpokladanú hodnotu zákazky a formu obchodného vzťahu - kúpa, prenájom....

Predmet pozostáva z dvoch samostatných častí:

**1. Automat na sviečky:**

Samostatne stojaci exteriérový automat na predaj a výdaj sviečok/kahancov/náplní.

Možnosť platby kartou aj v hotovosti.

Možnosť umiestniť 100 – 150 ks mix - sviečok/kahancov/náplní.

Použiteľný v letných aj zimných mesiacoch, t.j. pri teplotách -15 až 40 ºC.

Zabezpečenie proti vniknutiu a odcudzeniu tovaru alebo peňazí.

Jednoduchá obsluha aj pre seniorov, ľudí s obmedzenou mobilitou.

Počet kusov: 12

**2. Automat na kvety:**

Samostatne stojaci exteriérový automat na predaj a výdaj kytíc, vencov a iného dekoračného sortimentu na výzdobu hrobov.

Min. 30 boxov na uloženie mix. kvety, vence, iný dekoračný sortiment.

Možnosť chladiaceho boxu, tak aby kvety vydržali aj v prípade letného horúceho počasia

Použiteľný v letných aj zimných mesiacoch, t.j. pri teplotách -15 až 40 ºC.

Zabezpečenie proti vniknutiu a odcudzeniu tovaru alebo peňazí.

Jednoduchá obsluha aj pre seniorov, ľudí s obmedzenou mobilitou..

Možnosť platby kartou aj v hotovosti.

Počet kusov: 8

Verejný obstarávateľ odošle toto oznámenie ( výzvu na účasť v PTK) priamo hospodárskym subjektom, ktoré dohľadal z verejne dostupných zdrojov:

|  |  |  |
| --- | --- | --- |
| **P. č.** | **Názov hospodárskeho subjektu** | **Adresa** |
| 1. | BOLEX, s.r.o. | 018 53 Bolešov 448, Slovensko |
| 2. | kerzen, s.r.o. | **Karpatské námestie 10A,** 83106 Bratislava |

Verejný obstarávateľ nedokázal dohľadať iných dodávateľov/poskytovateľov uvedeného predmetu obstarávania z verejne dostupných informácií, je otvorený akejkoľvek ponuke, návrhu, prezentácií v tejto oblasti.

Verejný obstarávateľ si dovoľuje požiadať hospodárske subjekty o vyplnenie formulára PTK - Ponuka, a následne o ich elektronické doručenie prostredníctvom okna "Ponuky a žiadosti" v sw. JOSEPHINE verejnému obstarávateľovi. Lehota na predkladanie ponúk v rámci PTK je do 15.02.2022 do 14:00 hod.

V prípade, ak Vám uvedený termín nevyhovuje, zašlite nám prosím prostredníctvom komunikačného rozhrania v sw. Josephine dôvod a návrh vhodného termínu. Ponuka musí obsahovať:

1) Vyplnený, podpísaný a naskenovaný formulár PTK - Ponuka ( pre konkrétnu časť automatov samostatne)

2) Prospektový materiál

**Vyhodnotenie predložených ponúk** Po uplynutí lehoty na predkladanie ponúk pristúpi verejný obstarávateľ k vyhodnoteniu predložených ponúk. Po ukončení vyhodnotenia verejný obstarávateľ zverejni v sw. Josephine dokument Vyhodnotenie prípravnej trhovej konzultácie.

Prílohy tohto oznámenia: 1) formulár PTK - Ponuka

Poznámka:

1. V prípade záujmu o účasť v PTK, predkladajte ponuky prostredníctvom okna "Ponuky a žiadosti" v sw. JOSEPHINE.

2. V prípade záujmu o poskytnutie informácií vymenených v súvislosti s účasťou záujemcov, uchádzačov alebo hospodárskych subjektov v príslušnej PTK, kontaktujte verejného obstarávateľa prostredníctvom komunikačného rozhrania v sw. JOSEPHINE.

3. Verejný obstarávateľ odporúča záujemcom, uchádzačom alebo hospodárskym subjektom, ktorí chcú byť informovaní prostredníctvom notifikačných e-mailov o prípadných aktualizáciách a informáciách týkajúcich sa konkrétnej PTK, aby v danej PTK zaklikli tlačidlo „ZAUJÍMA MA TO“ (v pravej hornej časti obrazovky).